Diari Oficial de la Generalitat Valenciana


Sumari del DOGV 5311, del 26-07-2006 (2006/8977)

ORDE de 13 de juliol de 2006, de la Conselleria d'Empresa, Universitat i Ciència, sobre concessió d'ajudes per a instal·lacions industrials de risc per a la transmissió de la legionel·losi, per a l'exercici pressupostari 20969.
-----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5311

Data del DOGV
:   26-07-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/8977


Data del document
:   13-07-2006

Organisme emissor
:   Conselleria d'Empresa, Universitat i Ciència

Tipus de document
:   Ordre

Correcció d'errades

Anàlisi jurídica

 Descriptors 

:   * higiene pública
    * ajuda pública
    * empresa privada
    * suport econòmic
    * infraestructura industrial
    * prevenció de la contaminació
    * malaltia infecciosa

ORDE de 13 de juliol de 2006, de la Conselleria d'Empresa, Universitat i Ciència, sobre concessió d'ajudes per a instal·lacions industrials de risc per a la transmissió de la legionel·losi, per a l'exercici pressupostari 20163.[2006/8977]  
Mitjançant Decret 173/2000, de 5 de desembre, del Govern Valencià, s'establixen les condicions higienicosanitàries que han de reunir els equips de transferència de massa d'aigua en corrent d'aire amb producció d'aerosols per a la prevenció de la legionel·losi.  
A fi d'aconseguir una major eficàcia en el desenvolupament i el control de les esmentades condicions, el Govern Valencià dicta el Decret 201/2002, de 10 de desembre, pel qual s'establixen mesures especials davant l'aparició de brots comunitaris de legionel·losi d'origen ambiental.  
Declarades les zones d'actuació especial (ZAE) per la Direcció General de Salut Pública i tot complint el que s'ha establit en la disposició final segona del Decret 201/2002, és procedent establir un règim d'ajudes destinades a finançar les inversions necessàries per a la substitució d'equips subjectes a les prescripcions del Decret 173/2000.  
S'indica que les ajudes que es concedisquen d'acord amb el que s'ha previst en la present orde, ho seran en el marc del Reglament (CE) núm. 69/2001 de la Comissió, de 12 de gener de 2001, relatiu a l'aplicació dels articles 87 i 88 del Tractat CE a les ajudes de minimis (DOCE L 10/20 de 13 de gener de 2001).   
Per això i en virtut de les facultats que m'atorguen els articles 35 de la Llei 5/1983, del Govern Valencià, i 47 de la Llei d'Hisenda Pública de la Generalitat Valenciana,  
ORDENE  
Article 1. Objecte i àmbit  
L'objecte de la present orde és establir el règim de concessió d'ajudes destinades a finançar la inversió necessària per a la substitució d'equips, elements, components i/o la modificació de disseny de les instal·lacions subjectes a les prescripcions del Decret 173/2000, de 5 de desembre, del Govern Valencià, pel qual s'establixen mesures especials davant l'aparició de brots comunitaris de legionel·losi, ubicades a les zones d'actuació especial (ZAE) declarades per la Direcció General de la Salut Pública, de conformitat amb el que s'ha disposat en l'article 3 del Decret 201/2002, de 10 de desembre, del Govern Valencià.  
Article 2. Beneficiaris  
Podran ser beneficiaris de les ajudes les empreses titulars de les instal·lacions industrials inscrites en el Registre d'Instal·lacions de Risc per a la Transmissió de la Legionel·losi del corresponent ajuntament i ubicades en la delimitació geogràfica de les zones d'actuació especial.  
Article 3. Accions susceptibles de suport i quantia de les ajudes  
1. Les ajudes es destinaran al finançament de la inversió necessària per a la realització d'actuacions en instal·lacions considerades de risc per a la transmissió de la legionel·losi destinades a la:  
a) Substitució d'equips, elements o components (conductes d'aire, canonades d'aigua, bombes impulsores, filtres, altres equips i instal·lacions auxiliars, etc.) i/o modificació del disseny en instal·lacions en les quals hi haja transferència de massa d'aigua en corrent d'aire amb producció d'aerosols l'existència dels quals és inherent al procés de treball, per altres que introduïsquen millores respecte als substituïts en relació amb el control del bacteri, la neteja i la desinfecció.   
b) Substitució d'aparells, equips i instal·lacions auxiliars per altres basats en tecnologies que no comporten transferència de massa d'aigua en corrent d'aire amb producció d'aerosols.  
2. Les ajudes que s'establixen en la present orde tindran la consideració de subvencions a fons perdut.  
3. Podran ser objecte de suport les actuacions realitzades entre l'1 de gener i el 15 de novembre de 2006.  
4. Les subvencions concedides podran arribar a una quantia màxima de fins al 60 per cent del cost total de la inversió i fins un màxim de 60.000 euros per actuació.  
5. L'import de les subvencions concedides en cap cas podrà ser de tal quantia que, aïlladament o en concurrència amb subvencions o ajudes d'altres administracions públiques, o d'altres ens públics o privats, supere el cost de l'actuació a desenvolupar pel beneficiari.  
6. No serà subvencionable l'IVA satisfet per l'adquisició de béns o servicis i en general qualsevol impost pagat pel beneficiari.  
7. En tot cas, l'import de les presents ajudes no podrà fer que l'import total de les ajudes de minimis que reba l'empresa durant un període de tres anys siga superior al límit de 100.000 euros.  
8. El beneficiari haurà de destinar els nous aparells, equips i instal·lacions a la finalitat per a la qual es concedix la subvenció durant un període mínim de dos anys, en els termes previstos en l'article 31 de la Llei 38/2003, de 27 de novembre, General de Subvencions.  
Article 4. Presentació de sol·licituds i termini  
1. Les sol·licituds per a l'obtenció de les ajudes regulades en la present orde hauran d'adreçar-se a la Direcció General de Seguretat Industrial i Consum i es presentaran en l'imprés normalitzat en el Registre General de la Conselleria d'Empresa, Universitat i Ciència, o mitjançant qualsevol altra de les formes previstes en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
2. Les sol·licituds hauran d'anar acompanyades dels documents que a continuació s'indiquen:  
a) Documentació acreditativa i identificadora del sol·licitant i, si és el cas, del seu representant legal.  
b) Certificat del Registre d'Instal·lacions de Risc per a la Transmissió de la Legionel·losi del corresponent ajuntament que acredite la inscripció de la instal·lació a substituir.  
c) Alta, referida a l'exercici corrent, o últim rebut de l'impost sobre activitats econòmiques, completat amb una declaració responsable de no haver-se donat de baixa en la matrícula de l'esmentat impost. Quan el sol·licitant n'estiga exempt, ho acreditaràé mitjançant declaració responsable.  
- Certificación positiva de la Agencia Estatal de Administración Tributaria que acredite que el solicitante se encuentra al corriente de sus obligaciones. Dicha certificación podrá ser sustituida por la declaración responsable del interesado de que cumple las circunstancias señaladas, acompañada de autorización a la Conselleria de Empresa, Universidad y Ciencia , para que la Agencia Estatal de Administración Tributaria le ceda la información.   
- Certificación de la Tesorería General de la Seguridad Social acreditativa de que el solicitante se encuentra al corriente en el cumplimiento de sus obligaciones con la Seguridad Social. Dicha certificación podrá ser sustituida por la declaración responsable del interesado de que cumple las circunstancias señaladas, acompañada de autorización a la Conselleria de Empresa, Universidad y Ciencia, para que la Tesorería General de la Seguridad Social le ceda la información.  
- Certificación de los servicios territoriales de la Conselleria de Economía, Hacienda y Empleo, acreditativa de que el solicitante no tiene deudas tributarias con la Generalitat. Dicha certificación podrá ser sustituida por la declaración responsable del interesado de que cumple las circunstancias señaladas, acompañada de autorización a la Conselleria de Empresa, Universidad y Ciencia, para que la Conselleria de Economía, Hacienda y Empleo le ceda la información.   
d) Dades de domiciliació bancària segons model facilitado normalitzat a este efecte (fitxa de manteniment de tercers), excepte que s'hi hagen presentat amb anterioritat davant la Conselleria d'Empresa, Universitat i Ciència i no hi hagen experimentat variació.   
e) Memòria o memòries descriptives diferenciades datades i firmades, on s'especifiquen totes les actuacions a realitzar per cada un dels de l'apartat a) o b) del punt 1 de l'article 3 (en el cas de l'apartat b), caldrà diferenciar les instal·lacions dedicades a confort), per a les quals se sol·licita l'ajuda, amb detall dels equips, elements, components que se substituïxen i/o modificacions de disseny realitzades, fases i terminis de realització, pressupost detallat per partides o factura proforma i programa d'actuació que en garantisca l'execució en l'exercici per al qual es concedix la subvenció. Si fóra necessari per la naturalesa de l'actuació a realitzar, es presentarà projecte tècnic, que haurà de ser sotmés a informe de tècnics designats per la Conselleria.  
f) Declaració responsable de les ajudes de minimis concedides per qualsevol projecte a l'empresa durant els tres últims anys, amb indicació d'import, organisme, data de concessió i règim d'ajudes en què s'empara; o si és el cas, declaració de no haver rebut cap ajuda.  
g) Declaració responsable de no estar sotmés a les demás prohibicions per a obtenir la condició de beneficiari establides en l'article 13, apartat 2, de la Llei 38/2003, de 17 de novembre, General de Subvencions.   
h) Documentació acreditativa del compliment de la normativa sobre integració laboral de persones amb discapacitat, o si és el cas, d'estar-ne exempt.  
i) Documents que es consideren convenients per a acreditar la concurrència dels criteris d'avaluació previstos en l'article 5.  
3. La presentació de la sol·licitud per part del beneficiari de la subvenció comportarà l'autorització a la Conselleria d'Empresa, Universitat i Ciència perquè esta, a l'efecte que el sol·licitant acredite el compliment de les seues obligacions tributàries i amb la Seguretat Social en els termes establits en l'Orde de 30 de maig de 1996, puga demanar:  
. De l'Agència Estatal d'Administració Tributària, el certificat que acredite que el sol·licitant està al corrent de les seues obligacions tributàries.   
. De la Tresoreria General de la Seguretat Social, el certificat acreditatiu que el sol·licitant està al corrent en el compliment de les sues obligacions amb la Seguretat Social.  
. Dels serveis territorials de la Conselleria d'Economia, Hisenda i Ocupació, el certificat acreditatiu que el sol·licitant no té deutes de naturalesa tributària amb la Generalitat.   
4. Els sol·licitants podran executar les seues actuacions a partir de l'1 de gener de 2006, sense esperar que la concessió de l'ajuda es produïsca i sense que això prejutge la decisió que finalment s'hi adopte.   
5. Quan la sol·licitud no reunisca els requisits assenyalats en l'article 70 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o no s'adjunte la documentació que d'acord amb esta orde resulte exigible, es demanarà a l'interessat que en el termini de deu dies esmene la falta o adjunte els documents preceptius, amb indicació que, si no ho fa així, es considerarà que ha desistit de la seua petició.   
6. El termini de presentació de sol·licituds serà de treinta vint dies hàbils a partir de la publicació, contados a partir del día siguiente al de la publicación de la present orde en el Diari Oficial de la Generalitat.   
Article 5. Criteris d'avaluació de les sol·licituds  
1. Per a la concessió i valoració de les sol·licituds es prendran en consideració:  
a) La proximitat de l'activitat a habitatges o a locals considerats com de pública concurrència.  
b) La necessitat d'existència de la instal·lació per al bon funcionament del procés.  
c) L'eficàcia de l'acció proposada.  
d) El major nombre de treballadors propis directament afectats.  
2. Si es produïra empat, es dirimirà a favor d'aquelles empreses que acrediten ocupar major percentatge de treballadors discapacitats en relació amb la seua plantilla, o bé que es comprometen a contractar un percentatge major de treballadors discapacitats durant el desenvolupament de l'acció subvencionada. La preferència serà aplicable en la forma prevista en l'article 6 del Decret 279/2004, del Consell de la Generalitat.  
Article 6. Estudi i avaluació de les sol·licituds  
1. Per a l'estudi i l'avaluació de les sol·licituds presentades, l'elaboració de les corresponents propostes de concessió o denegació de les subvencions i la determinació de la quantia de l'ajuda, es crea una Comissió d'Avaluació integrada pels caps dels serveis territorials d'Indústria i Seguretat Industrial. El cap del Servei de Seguretat Industrial de la Direcció General de Seguretat Industrial i Consum actuarà com a secretari de la Comissió.  
2. L'avaluació s'efectuarà atenent els criteris definits en l'article 5.  
3. El règim jurídic de la Comissió és l'establit en el capítol II del títol II de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
Article 7. Resolució de la concessió d'ajudes  
1. La Direcció General de Seguretat Industrial i Consum podrà demanar al sol·licitant l'aportació addicional d'altres documents o dades aclaridors que estime necessaris per a resoldre la sol·licitud presentada.  
2. Avaluades les sol·licituds, el conseller d'Empresa, Universitat i Ciència dictarà resolució de concessió o denegació d'ajudes, a proposta de la Comissió establida en l'article 6, on fixarà, en el primer cas, expressament la quantia i incorporarà, si és el cas, les condicions i obligacions que afecten el desenvolupament del projecte.   
3. La resolució es notificarà als interessats en els termes previstos en l'article 58 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
4. El termini màxim per a resoldre les sol·licituds que es formulen per a la concessió de les ajudes que s'establixen en la present orde serà de dos mesos, comptats des de la data de l'acabament del termini de presentació de sol·licituds. Transcorregut el dit termini sense que s'hi haja dictat resolució, es considerarà desestimada la sol·licitud de concessió d'ajuda, en els termes previstos en l'article 44 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.   
5. Les subvencions concedides seran publicades en el Diari Oficial de la Generalitat, amb indicació de convocatòria, programa i crèdit pressupostari a què s'imputen, beneficiari, quantitat concedida i finalitat o finalitats de la subvenció.   
6. Les resolucions a què fan referència els paràgraf anteriors esgoten la via administrativa i contra estes podrà interposar-se recurs de reposició davant l'òrgan que dictà l'acte en el termini d'un mes, a comptar des de l'endemà de la notificació de la resolució corresponent, o recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació de la resolució corresponent.  
Article 8. Resolució d'incidències  
1. L'òrgan competent per a la concessió de les ajudes previstes en la present orde resoldrà les incidències que es produïsquen amb posterioritat a l'esmentada concessió i en especial els supòsits de:   
. Canvis de titularitat.   
. Pròrrogues per a l'execució del projecte i per al compliment de les condicions particulars de la concessió amb caràcter excepcional.   
. Modificacions justificades del projecte inicial.   
. Pròrrogues del termini per a l'aportació de documents acreditatius de l'execució del projecte a l'efecte de liquidació de l'ajuda.   
2. El beneficiari haurà de comunicar, en qualsevol moment de la vigència de l'expedient i, en tot cas, amb anterioritat a la justificació de l'actuació subvencionada, altres ajudes públiques o privades que haguera obtingut o sol·licitat per al mateix projecte amb posterioritat a la data de presentació de la sol·licitud.   
Article 9. Control de les accions  
1. La Direcció General de Seguretat Industrial i Consum realitzarà el control i seguiment dels projectes mitjançant les inspeccions que estime necessàries.  
2. El beneficiari estarà obligat a sotmetre's a les actuacions de control financer de la Intervenció General de la Generalitat Valenciana en relació amb les subvencions o ajudes concedides.  
Article 10. Liquidació de les ajudes  
1. La liquidació de les ajudes s'efectuarà una vegada executat el projecte en la totalitat d'acord amb la sol·licitud presentada i en els termes fixats per a la concessió de l'ajuda.  
2. Als efectes del que s'ha establit en el punt anterior, els beneficiaris, en el termini d'un mes des de l'execució del projecte i en tot cas fins al 15 de novembre de 2006 i llevat que per circumstàncies concurrents s'establisca un termini distint en la resolució de concessió de l'ajuda, hauran de presentar:  
a) Originals o còpies compulsades dels justificants de les despeses realitzades: factures, certificats d'obra, si és el cas, i tots altres documents de valor probatori equivalent, amb validesa en el tràfic juridicomercantil o amb eficàcia administrativa, justificatius de la despesa efectuada, expedits d'acord amb la normativa vigent. Les factures hauran de disposar de les dades formals que exigix per a la seua expedició el Reial Decret 1.496/2003, de 28 de novembre, pel qual s'aprova el Reglament que regula les obligacions de facturació i es modifica el Reglament de l'impost del valor afegit.  
b) Quan l'import de la despesa subvencionable supere la quantia de 30.000 euros en el supòsit de cost per execució d'obra, o de 12.000 euros en el supòsit de subministrament de béns d'equip, el beneficiari haurà d'aportar també justificació d'haver sol·licitat com a mínim tres ofertes de diferents proveïdors, llevat que la despesa s'haguera realitzat amb anterioritat a la sol·licitud o que per les especials característiques de les despeses subvencionables no hi haja al mercat suficient nombre d'entitats que subministren o presten els servicis, i justificació de la que s'ha triat quan l'elecció no recaiga en la proposta econòmica més avantatjosa.  
c) Acreditació, si és el cas, del compliment de les obligacions i condicions que s'hagueren establit en la resolució de la concessió de l'ajuda.   
d) Caldrà acreditar en la justificació l'import, la procedència i l'aplicació dels fons propis i, si és el cas, d'altres subvencions o recursos amb els quals, a més de la subvenció, hagen sigut finançades les actuacions. Amb esta finalitat, l'empresa presentarà declaració responsable sobre la disponibilitat de fons propis suficients per a finançar la part de la inversió no subvencionada.  
e) En el cas dels projectes d'inversió definits en l'apartat a) del punt 1, de l'article 3 de la present orde, caldrà aportar a més a més:  
. Instruccions per a la instal·lació i el manteniment dels nous equips facilitades pels fabricants.  
. Declaració responsable per part de l'empresa on es pose de manifest la necessitat de funcionament de la instal·lació sobre la qual s'actua per al funcionament del procés.  
. Certificats emesos per les empreses instal·ladores dels nous equips en els quals es pose de manifest que els nous equips s'han instal·lat segons les instruccions facilitades pels fabricants.  
f) En el cas dels projectes d'inversió definits en l'apartat b) del punt 1, de l'article 3 de la present orde, caldrà aportar, a més a més, certificats emesos pels fabricants dels nous equips instal·lats o pels projectistes de les noves instal·lacions en els quals es pose de manifest que els nous equips o instal·lacions no generen aerosols.  
3. A l'efecte de justificació es considerarà que la despesa subvencionada s'ha realitzat encara que les factures no hagen sigut efectivament pagades amb anterioritat a l'acabament del període de justificació.  
Article 11. Minoració i resolució de les ajudes  
1. L'alteració d'alguna de les característiques no substancials de l'acció aprovada, l'incompliment d'alguna de les condicions i els terminis establits en la resolució, la no-execució o l'execució inadequada de part de la despesa aprovada, la insuficient justificació d'alguna de les despeses efectivament realitzades i la concessió d'altres ajudes públiques o privades, amb posterioritat a la presentació de la sol·licitud, si en el seu conjunt excedixen els límits establits, podrà donar lloc a la minoració de la subvenció concedida.   
2. L'incompliment pel beneficiari de qualsevol dels requisits, les condicions i totes altres circumstàncies que originaren l'atorgament de la subvenció, així com l'incompliment de les obligacions imposades al beneficiari, la variació de la finalitat de l'actuació o la falta de justificació de la realització d'esta, donarà lloc a la incoació per l'òrgan competent per a la concessió de les ajudes, del corresponent expedient, que podrà finalitzar, si és el cas, amb la resolució de la subvenció i l'obligació de reintegrar les ajudes percebudes i els interessos de demora des del moment del pagament de la subvenció. En la tramitació del procediment es garantirà, en tot cas, el dret de l'interessat a l'audiència.   
DISPOSICIONS ADDICIONALS  
Primera  
De conformitat amb el que s'ha establit en la Llei 15/2005, de 26 de desembre, de Pressupostos de la Generalitat Valenciana per a l'exercici 2006, les ajudes previstes en esta orde es finançaran a càrrec del programa 722.10, Seguretat Industrial, línia T5705, per un import global màxim de 150.000 euros.  
Segona  
1. En el supòsit que els documents exigits que han d'adjuntar-se a la sol·licitud d'ajudes ja estigueren en poder de qualsevol òrgan de l'administració actuant, el sol·licitant podrà acollir-se al que s'ha establit en l'apartat f) de l'article 35 de La Llei 30/1992, de Règim Jurídic de les Administracions Públiques i del Procediment Administratiu Comú, sempre que s'hi facen constar la data i l'òrgan o dependència on es presentaren o, si és el cas, s'emeteren, i que no hagen transcorregut més de cinc anys des de l'acabament del procediment a què corresponen.  
2. En els supòsits d'impossibilitat material d'obtenir el document, l'òrgan competent podrà demanar-ne al sol·licitant la presentació o, si de cas hi manca, l'acreditació per uns altres mitjans dels requisits a què fa referència el document.  
Disposicions finals  
Primera   
Es faculta el ssecretari aautonòmic d'Empresa per a dictar les disposicions i adoptar les mesures que considere oportunes per al desplegament i l'aplicació del que s'ha disposat en la present orde.  
Segona   
La present orde entrarà en vigor l'endemà de la publicació en el Diari Oficial de la Generalitat.  
València, 13 de juliol de 2006  
El conseller d'Empresa, Universitat i Ciència  
Justo Nieto Nieto